ΑΠΟΦΑΣΕΙΣ
Αριθμ. 941/Φ20
Κανονισμός Λειτουργίας του Διιδρυματικού Προγράμματος Μεταπτυχιακών Σπουδών (ΔΠΜΣ)
"Λογιστική και Ελεγκτική" του Τμήματος Λογιστικής και Χρηματοοικονομικής του Ελληνικού
Μεσογειακού Πανεπιστημίου και του Τμήματος
Λογιστικής και Χρηματοοικονομικής του Πανεπιστημίου Μακεδονίας.
Η ΣΥΓΚΛΗΤΟΣ
ΤΟΥ ΕΛΛΗΝΙΚΟΥ ΜΕΣΟΓΕΙΑΚΟΥ ΠΑΝΕΠΙΣΤΗΜΙΟΥ
(Συνεδρίαση 115/25.01.2024)
Έχοντας υπόψη:
1. Τις διατάξεις του άρθρου 23 του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτο-
βάθμια εκπαίδευση, πειραματικά σχολεία, Γενικά Αρχεία
του Κράτους και λοιπές διατάξεις» (Α΄ 70).
2 Τις διατάξεις των άρθρων 75 έως 83 του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972)
και άλλες διατάξεις» (Α΄ 184).
3. Τις διατάξεις των άρθρων 79 έως 89 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις»
(Α΄ 141).
4. Την υπό στοιχεία 5984/Φ20/01-09-2023 απόφαση
του Πρύτανη του Ελληνικού Μεσογειακού Πανεπιστημίου «Συγκρότηση της Συγκλήτου του Ελληνικού Μεσο-
γειακού Πανεπιστημίου ακαδημαϊκού έτους 2023-2024»
(ΑΔΑ: 91ΘΩ46ΜΗ2Ι-20Ι).
5. Την υπ’ αρ. 1479/Φ20/03-07-2019 απόφαση της Συγκλήτου του Ελληνικού Μεσογειακού Πανεπιστημίου με
θέμα «Επανίδρυση του Διιδρυματικού Προγράμματος
Μεταπτυχιακών Σπουδών (Δ.Π.Μ.Σ.) με τίτλο “Λογιστική και Ελεγκτική” μεταξύ των Τμημάτων Λογιστικής και
Χρηματοοικονομικής του Πανεπιστημίου Μακεδονίας
και Λογιστικής και Χρηματοοικονομικής του Ελληνικού
Μεσογειακού Πανεπιστημίου» (Β’ 3281).
6. Την υπό στοιχεία 8983/Φ20/29-11-2023 απόφαση
της Συγκλήτου του Ελληνικού Μεσογειακού Πανεπιστημίου «Έγκριση Κανονισμού Προγραμμάτων Μεταπτυχια-
κών και Διδακτορικών Σπουδών του ΕΛΜΕΠΑ» (Β’ 6895).
7. Την υπό στοιχεία 20325/Θ1α/05-12-2023 απόφαση της Επιτροπής Προγράμματος Σπουδών του ΔΠΜΣ
"Λογιστική και Ελεγκτική" του Τμήματος Λογιστικής και
Χρηματοοικονομικής του Ελληνικού Μεσογειακού Πανεπιστημίου «Έγκριση επικαιροποιημένου Εσωτερικού
Κανονισμού Λειτουργίας του Διιδρυματικού Προγράμματος Μεταπτυχιακών Σπουδών (ΔΠΜΣ) στη "Λογιστική
και Ελεγκτική"».
8. Το με ημερ. 19-01-2024 Πρακτικό της Επιτροπής
Μεταπτυχιακών Σπουδών.
9. Την υπό στοιχεία 218/Φ20 απόφαση του Συμβουλίου Διοίκησης του Ελληνικού Μεσογειακού Πανεπιστη-
μίου με θέμα «Ορισμός Αντιπρυτάνεων του Ελληνικού
Μεσογειακού Πανεπιστήμιου» (Υ.Ο.Δ.Δ. 33).
10. Την υπό στοιχεία 219/Φ20 πράξη του Πρύτανη του
Ελληνικού Μεσογειακού Πανεπιστημίου «Καθορισμός
Τομέων ευθύνης Αντιπρυτάνεων - Μεταβίβαση αρμοδιοτήτων και σειρά αναπλήρωσης του Πρύτανη του
Ελληνικού Μεσογειακού Πανεπιστημίου» (Β΄ 265/2023).
11. Την υπό στοιχεία 8768/Φ20/07-12-2022 (Υ.Ο.Δ.Δ.
1163) διαπιστωτική πράξη του Αντιπρύτανη του Ελληνικού Μεσογειακού Πανεπιστημίου με την οποία διαπι-
στώθηκε η εκλογή Πρύτανη του Ελληνικού Μεσογειακού
Πανεπιστημίου.
12. Το γεγονός ότι με την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφάσισε:
Να εγκρίνει τον Εσωτερικό Κανονισμό Λειτουργίας του
Διιδρυματικού Προγράμματος Μεταπτυχιακών Σπουδών
(ΔΠΜΣ) στη "Λογιστική και Ελεγκτική", ως εξής:
1. Άρθρο
Γενικές διατάξεις.
Τα Τμήματα Λογιστικής και Χρηματοοικονομικής του
Ελληνικού Μεσογειακού Πανεπιστημίου και Λογιστικής
και Χρηματοοικονομικής του Πανεπιστημίου Μακεδονίας οργανώνουν και λειτουργούν Διιδρυματικό Πρό-
γραμμα Μεταπτυχιακών Σπουδών (Δ.Π.Μ.Σ.) με τίτλο
«Λογιστική και Ελεγκτική», σύμφωνα με τις διατάξεις
του παρόντος Κανονισμού Λειτουργίας, του Κανονισμού Προγραμμάτων Μεταπτυχιακών και Διδακτορι-
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1157
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1157/19.02.2024
κών Σπουδών του ΕΛΜΕΠΑ, και τις εκάστοτε ισχύουσες
διατάξεις του νόμου. Ο τίτλος του Δ.Π.Μ.Σ. στην αγγλική
γλώσσα είναι «Accounting and Auditing». Το πρόγραμμα υλοποιείται στην έδρα του Τμήματος Λογιστικής και
Χρηματοοικονομικής του Ελληνικού Μεσογειακού Πανεπιστημίου, το οποίο αναλαμβάνει τη γραμματειακή και
διοικητική υποστήριξη του Προγράμματος.
2. Άρθρο
Αντικείμενο - Σκοπός
Το Διιδρυματικό Πρόγραμμα Μεταπτυχιακών Σπουδών «Λογιστική και Ελεγκτική» έχει ως αντικείμενο την
παροχή εξειδικευμένων γνώσεων στα γνωστικά αντικείμενα της Λογιστικής, της Ελεγκτικής και της Χρημα-
τοοικονομικής με στόχο τη δημιουργία ενός ανθρώπινου δυναμικού με υψηλή θεωρητική κατάρτιση και
τεχνογνωσία ώστε να ανταποκρίνεται στις ανάγκες που
επιβάλλει η ραγδαία αναπτυσσόμενη επιστημονική εξέλιξη, να στελεχώνει τις επιχειρήσεις και να αποτελεί τον
πυρήνα επιμόρφωσης - κατάρτισης του κοινωνικού συνόλου. Παράλληλα, επιδιώκεται η ενίσχυση της διεπιστη-
μονικής έρευνας, η εκπόνηση πρωτοποριακών έργων
εφαρμοσμένης έρευνας και η ανάπτυξη των αντίστοιχων
κλάδων. Το επίπεδο των γνώσεων που παρέχονται από
το Δ.Π.Μ.Σ. δίνει στους αποφοίτους του τη δυνατότητα
για συνέχιση των σπουδών τους σε διδακτορικό επίπεδο. Σκοπό του προγράμματος αποτελεί η επιμόρφωση
ανώτερων στελεχών επιχειρήσεων και οργανισμών του
ιδιωτικού και δημόσιου τομέα για την κάλυψη αναγκών
σε εξειδικευμένες δραστηριότητές τους.
Με την ολοκλήρωση του Διιδρυματικού Προγράμματος Μεταπτυχιακών Σπουδών «Λογιστική και Ελεγκτική»
οι απόφοιτοι θα είναι σε θέση να:
1. Διαθέτουν επαρκείς γνώσεις τόσο στην Λογιστική
όσο και στην Χρηματοοικονομική, που θα τους παρέχουν τη δυνατότητα κριτικής κατανόησης των θεωρητι-
κών υποδειγμάτων λογιστικής και χρηματοοικονομικής
λειτουργίας, και εφαρμογής τους στις διαβαθμισμένες
καταστάσεις κινδύνου της σύγχρονης πραγματικής οικονομικής ζωής των επιχειρήσεων και οργανισμών του
ιδιωτικού και ευρύτερου δημόσιου τομέα,
2. επιλύουν προβλήματα λογιστικής ή χρηματοοικονομικής φύσης όχι μόνο σε, γνωστό εκ των προτέρων,
δεδομένο πεδίο αλλά και σε απρόβλεπτες καταστάσεις,
3. έχουν την συνθετική ικανότητα προώθησης των
έργων που θα τους ανατεθούν, υποστηρίζοντας τεκμηριωμένες ορθολογικές αποφάσεις με βάση τις επι-
στημονικές τους γνώσεις, οι οποίες προϋποθέτουν και
εμπειρία εφαρμογών στα αντικείμενα της λογιστικής και
χρηματοοικονομικής διοικητικής.
Οι απόφοιτοι αποκτούν προσόντα για τη μετέπειτα
επαγγελματική ή ακαδημαϊκή τους πορεία στα αντικείμενα της Λογιστικής και της Ελεγκτικής αφού θα διαθέ-
τουν πολύ εξειδικευμένες γνώσεις στο εν λόγω πεδίο
εργασίας, κριτική επίγνωση των ζητημάτων γνώσης, θα
έχουν αποκτήσει εξειδικευμένες δεξιότητες επίλυσης
προβλημάτων ενώ θα μπορούν να διαχειρίζονται και
να μετασχηματίζουν περιβάλλοντα εργασίας ή σπουδής που είναι σύνθετα, απρόβλεπτα και απαιτούν νέες
στρατηγικές προσεγγίσεις.
3. Άρθρο
Μεταπτυχιακός Τίτλος
Το Δ.Π.Μ.Σ. απονέμει Δίπλωμα Μεταπτυχιακών Σπουδών (Δ.Μ.Σ.) στη «Λογιστική και Ελεγκτική». Στην αγ-
γλική γλώσσα, ο τίτλος είναι «Master of Science (MSc)
in «Accounting and Auditing». Για την απόκτηση του
Διπλώματος Μεταπτυχιακών Σπουδών (Δ.Μ.Σ.) του
Δ.Π.Μ.Σ. είναι υποχρεωτική η επιτυχής παρακολούθηση
των μαθημάτων που ορίζει το πρόγραμμα σπουδών και
η συγκέντρωση εκατό είκοσι (120) πιστωτικών μονάδων
(ECTS). Ο τίτλος απονέμεται από τα Τμήματα Λογιστικής
και Χρηματοοικονομικής του Ελληνικού Μεσογειακού
Πανεπιστημίου και Λογιστικής και Χρηματοοικονομικής του Πανεπιστημίου Μακεδονίας και υπογράφεται
από τον Πρύτανη του ΕΛΜΕΠΑ και τον Πρύτανη του
Πανεπιστημίου Μακεδονίας. Το απονεμόμενο Δίπλωμα
Μεταπτυχιακών Σπουδών κατατάσσεται στο επίπεδο 7
του Εθνικού Πλαισίου Προσόντων (ΕΠΠ) και του Ευρωπαϊκού Πλαισίου Προσόντων (European Qualifications
Framework - EQF).
4. Άρθρο
Κατηγορίες και αριθμός εισακτέων
Στο Δ.Π.Μ.Σ. «Λογιστική και Ελεγκτική» γίνονται δεκτοί κάτοχοι τίτλου του πρώτου κύκλου σπουδών Α.Ε.Ι.
της ημεδαπής ή ομοταγών ιδρυμάτων της αλλοδαπής,
σύμφωνα με την κείμενη νομοθεσία.
Ο ανώτατος αριθμός των εισακτέων φοιτητών στο
Πρόγραμμα Μεταπτυχιακών Σπουδών ανέρχεται σε
τριάντα πέντε (35).
5. Άρθρο
Χρονική διάρκεια λειτουργίας
Το Δ.Π.Μ.Σ. λειτουργεί από το ακαδημαϊκό έτος
2019-2020, σύμφωνα με την απόφαση Επανίδρυσης
(Β΄ 3281/2019) και το Πρωτόκολλο Συνεργασίας μεταξύ
των εμπλεκόμενων τμημάτων των δύο Πανεπιστημίων.
Δύναται να παραταθεί η χρονική διάρκεια, με απόφαση
Συγκλήτου, έπειτα από εισήγηση της Επιτροπής Προγράμματος Σπουδών και γνώμη της Επιτροπής Μετα-
πτυχιακών Σπουδών εφόσον πληροί τα κριτήρια της
εσωτερικής και εξωτερικής αξιολόγησης, σύμφωνα με
την ισχύουσα νομοθεσία.
6. Άρθρο
Δομή και όργανα
Αρμόδια όργανα για θέματα του Προγράμματος Διιδρυματικού Μεταπτυχιακών Σπουδών είναι τα ακόλουθα:
α) Η Σύγκλητος του Πανεπιστημίου,
β) Η Επιτροπή Μεταπτυχιακών Σπουδών
γ) Η Επιτροπή Προγράμματος Σπουδών,
δ) Η Συντονιστική Επιτροπή (Σ.Ε.), και
ε) Ο Διευθυντής του Δ.Π.Μ.Σ.
- Επιτροπή Προγράμματος Σπουδών
Ειδικώς για το Δ.Π.Μ.Σ., τις αρμοδιότητες της Συνέλευσης του Τμήματος ασκεί η επιτροπή προγράμματος
σπουδών, ο αριθμός των μελών και η σύνθεση της
οποίας καθορίζονται στο Πρωτόκολλο συνεργασίας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1157/19.02.2024
του Δ.Π.Μ.Σ. Η Επιτροπή Προγράμματος Σπουδών
(Ε.Π.Σ.) αποτελείται από μέλη Διδακτικού Ερευνητικού Προσωπικού (Δ.Ε.Π.) των Τμημάτων Λογιστικής
και Χρηματοοικονομικής του Ελληνικού Μεσογειακού
Πανεπιστημίου και Λογιστικής και Χρηματοοικονομικής του Πανεπιστημίου Μακεδονίας, σύμφωνα με
όσα καθορίζονται στο Πρωτόκολλο συνεργασίας του
Δ.Π.Μ.Σ. Με απόφαση της Επιτροπής Προγράμματος
Σπουδών δύναται να συγκροτείται Σ.Ε., με διετή θητεία, στην οποία μετέχουν υποχρεωτικά ο Διευθυντής
του Δ.Π.Μ.Σ. και τέσσερα (4) από τα μέλη της Επιτροπής Προγράμματος Σπουδών.
Οι αρμοδιότητες της Ε.Π.Σ, σύμφωνα με τις κείμενες
διατάξεις, είναι να:
α) Εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα τροποποίησης
Δ.Π.Μ.Σ., καθώς και την παράταση της διάρκειας του
Δ.Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής κάθε Π.Μ.Σ. του Τμήματος,
γ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών/φοι-
τητριών και εγκρίνει την εγγραφή αυτών στο Δ.Π.Μ.Σ.,
δ) αναθέτει το διδακτικό έργο μεταξύ των διδασκόντων του Δ.Π.Μ.Σ. και δύναται να αναθέτει επικουρικό
διδακτικό έργο σε Δ.Π.Μ.Σ. στους υποψήφιους διδάκτορες του Τμήματος ή της Σχολής, υπό την επίβλεψη
διδάσκοντος του Δ.Π.Μ.Σ.
ε) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών/φοιτητριών και ορίζει τον επιβλέποντα ανά εργασία,
στ) διαπιστώνει την επιτυχή ολοκλήρωση της φοίτησης και απονέμει το Δίπλωμα Μεταπτυχιακών Σπουδών,
ζ) εγκρίνει τον απολογισμό του Δ.Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
η) αναθέτει σε μεταπτυχιακούς φοιτητές τη διεξαγωγή
επικουρικού διδακτικού έργου σε προγράμματα σπουδών πρώτου κύκλου σπουδών του Τμήματος,
θ) ασκεί κάθε άλλη νόμιμη αρμοδιότητα.
Με απόφαση της Ε.Π.Σ. οι αρμοδιότητες των περ. γ) και
ε) δύναται να μεταβιβάζονται στη Σ.Ε. του Π.Μ.Σ.
- Συντονιστική Επιτροπή
Η Σ.Ε. αποτελείται από τον Διευθυντή του Δ.Π.Μ.Σ.
και τέσσερα (4) μέλη Διδακτικού Ερευνητικού Προσωπικού (Δ.Ε.Π.) του Τμήματος και ομότιμους καθηγητές,
που έχουν συναφές γνωστικό αντικείμενο με αυτό του
Δ.Π.Μ.Σ. και αναλαμβάνουν διδακτικό έργο στο Δ.Π.Μ.Σ.
Τα μέλη της Σ.Ε. καθορίζονται με απόφαση της Ε.Π.Σ..
Η Σ.Ε. είναι αρμόδια για την παρακολούθηση και τον
συντονισμό της λειτουργίας του προγράμματος και ιδίως:
α) Καταρτίζει τον αρχικό ετήσιο προϋπολογισμό του
Δ.Π.Μ.Σ. και τις τροποποιήσεις του, εφόσον το Δ.Π.Μ.Σ.
διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς την Ε.Π.Σ.,
γ) εγκρίνει τη διενέργεια δαπανών του Δ.Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Δ.Π.Μ.Σ. και τον Κανονισμό Προγραμμάτων Μεταπτυχιακών και Διδακτορικών Σπουδών,
ε) εισηγείται προς τη, Ε.Π.Σ. την κατανομή του διδακτικού έργου, καθώς και την ανάθεση διδακτικού έργου,
στ) εισηγείται προς την Ε.Π.Σ. την πρόσκληση Επισκεπτών Καθηγητών για την κάλυψη διδακτικών αναγκών
του Δ.Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς την
Ε.Π.Σ.,
η) εισηγείται προς την Ε.Π.Σ. την ανακατανομή των
μαθημάτων μεταξύ των ακαδημαϊκών εξαμήνων, καθώς
και θέματα που σχετίζονται με την ποιοτική αναβάθμιση
του προγράμματος σπουδών.
H Συντονιστική Επιτροπή συνεδριάζει και λειτουργεί
σύμφωνα με τους κανόνες των συλλογικών οργάνων
του Πανεπιστημίου.
- Διευθυντής του Δ.Π.Μ.Σ.
Ως Διευθυντής του Δ.Π.Μ.Σ. ορίζεται από την επιτροπή
προγράμματος σπουδών ένα (1) μέλος της.
Ο Διευθυντής του Δ.Π.Μ.Σ. έχει τις ακόλουθες αρμοδιότητες:
α) Προεδρεύει της Σ.Ε., καθώς και της Επιτροπής Προγράμματος Σπουδών, συντάσσει την ημερήσια διάταξη
και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση
και λειτουργία του Δ.Π.Μ.Σ. προς την Επιτροπή Προγράμματος Σπουδών,
γ) εισηγείται προς τη Σ.Ε. και τα λοιπά όργανα του
ΔΠ.Μ.Σ. και του Πανεπιστημίου θέματα σχετικά με την
αποτελεσματική λειτουργία του Δ.Π.Μ.Σ.,
δ) είναι Επιστημονικός Υπεύθυνος του προγράμματος
και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Δ.Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Δ.Π.Μ.Σ.,
στ) συντάσσει ετήσιο αναλυτικό απολογισμό του ερευνητικών, εκπαιδευτικών και διοικητικών δραστηριοτή-
των του Δ.Π.Μ.Σ, τον υποβάλει για έγκριση στη Σ.Ε. και
στη συνέχεια, τον κοινοποιεί στο Τμήμα,
η) ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Δ.Π.Μ.Σ.
2.6.2 Ο Διευθυντής του Δ.Π.Μ.Σ., καθώς και τα μέλη
της Σ.Ε. και της Επιτροπής Προγράμματος Σπουδών δεν
δικαιούνται αμοιβής ή οποιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους. Ο
Διευθυντής του Δ.Π.Μ.Σ., που είναι παράλληλα Επιστημονικός Υπεύθυνος στην περίπτωση αυτοχρηματοδο-
τούμενου προγράμματος, αιτείται στην Επιτροπή Ερευνών του Ειδικού Λογαριασμού Κονδυλίων Έρευνας τον
ορισμό Αναπληρωτή Επιστημονικού Υπευθύνου για τις
ανάγκες οικονομικής διαχείρισης του Δ.Π.Μ.Σ. Το αίτημα
του Διευθυντή του Δ.Π.Μ.Σ. πρέπει να συνοδεύεται από
απόφαση του αρμόδιου οργάνου του Δ.Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1157/19.02.2024
7. Άρθρο
Διδάσκοντες στο ΔΠΜΣ
Το διδακτικό έργο του Διιδρυματικού Προγράμματος
Μεταπτυχιακών Σπουδών (Δ.Π.Μ.Σ.) ανατίθεται, κατόπιν απόφασης του αρμόδιου οργάνου του Δ.Π.Μ.Σ. στις
ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΛΜΕΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Δ.Π.Μ.Σ. έχει τέλη φοίτησης,
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ΕΛΜΕΠΑ
ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’  258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Δ.Π.Μ.Σ.
Όλες οι κατηγορίες διδασκόντων δύνανται να αμείβονται αποκλειστικά από τους πόρους του Δ.Π.Μ.Σ. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το Εθνικό Πρόγραμμα
Ανάπτυξης. Με απόφαση του αρμόδιου οργάνου του
Δ.Π.Μ.Σ. περί ανάθεσης του διδακτικού έργου, καθορίζεται το ύψος της αμοιβής κάθε διδάσκοντος σύμφωνα με
τον Κανονισμό Αποδοχών του ΕΛΜΕΠΑ. Ειδικώς, οι διδάσκοντες που έχουν την ιδιότητα μέλους Δ.Ε.Π., δύνανται
να αμείβονται επιπρόσθετα για έργο που προσφέρουν
προς το Δ.Π.Μ.Σ., εφόσον εκπληρώνουν τις, ελάχιστες,
εκ του νόμου υποχρεώσεις τους, όπως ορίζονται στην
παρ. 2 του άρθρου 155 του ν. 4957/2022. Το τελευταίο
εδάφιο εφαρμόζεται αναλογικά και για τα μέλη Ε.Ε.Π.,
Ε.ΔΙ.Π. και Ε.Τ.ΕΠ., εφόσον εκπληρώνουν τις, ελάχιστες,
εκ του νόμου υποχρεώσεις τους.
Το ύψος της αμοιβής που αφορά στην επίβλεψη μεταπτυχιακών εργασιών πρέπει να είναι σε συμφωνία με τον
Κανονισμό Αποδοχών του ΕΛΜΕΠΑ, καθορίζεται από το
αρμόδιο όργανο (Συνέλευση του Τμήματος ή Επιτροπή
του Προγράμματος Σπουδών) και είναι ενιαία για όλους
τους επιβλέποντες.
Τα μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
δύνανται να απασχολούνται σε Δ.Π.Μ.Σ., μόνο υπό την
προϋπόθεση εκπλήρωσης των ελάχιστων υποχρεώσεών
τους περί παροχής διδακτικού έργου. Δεν επιτρέπεται η
απασχόληση μελών Δ.Ε.Π. αποκλειστικά σε Δ.Π.Μ.Σ. του
Τμήματος ή της Σχολής.
8. Άρθρο
Τρόπος εισαγωγής
Η επιλογή των φοιτητών γίνεται σύμφωνα με τον
ν. 4957/2022 και τις προβλέψεις του Κανονισμού Μεταπτυχιακών και Διδακτορικών Σπουδών καθώς και του
παρόντος Κανονισμού. Μετά από απόφαση της Ε.Π.Σ., το
μήνα Απρίλιο κάθε ακαδημαϊκού έτους δημοσιεύεται και
αναρτάται στην ιστοσελίδα του Δ.Π.Μ.Σ. και του ιδρύματος προκήρυξη για την εισαγωγή μεταπτυχιακών φοιτη-
τών για το επόμενο ακαδημαϊκό έτος. Οι αιτήσεις μαζί με
τα απαραίτητα δικαιολογητικά κατατίθενται στη Γραμματεία του Δ.Π.Μ.Σ., σε προθεσμία που ορίζεται στην προ-
κήρυξη και μπορεί να παραταθεί με απόφαση της Ε.Π.Σ.
για διάστημα που δεν ξεπερνά τις τριάντα (30) ημέρες.
Απαραίτητα δικαιολογητικά είναι:
1. Αίτηση συμμετοχής.
2. Βιογραφικό σημείωμα.
3. Αντίγραφο πτυχίου ή βεβαίωση περάτωσης σπουδών.
4. Αναλυτική βαθμολογία προπτυχιακών μαθημάτων.
5. Πιστοποιητικό γλωσσομάθειας αγγλικής γλώσσας
(επιπέδου Β2 ή ανώτερου).
6. Δημοσιεύσεις σε περιοδικά με κριτές, εάν υπάρχουν.
7. Αποδεικτικά επαγγελματικής ή ερευνητικής δραστηριότητας, εάν υπάρχουν.
8. Φωτοτυπία δύο όψεων της αστυνομικής ταυτότητας.
9. Δύο συστατικές επιστολές.
Για υποψήφιους που διαθέτουν τίτλους πρώτου κύκλου σπουδών από ιδρύματα της αλλοδαπής ακολου-
θείται η διαδικασία που ορίζει ο ν. 4957/2022.
9. Άρθρο
Τρόπος επιλογής εισακτέων
Η επιλογή των εισακτέων πραγματοποιείται με βάση τα
ακόλουθα κριτήρια και τους αντίστοιχους συντελεστές
βαρύτητας:
Κριτήρια
Συντελεστής
Βαθμός πτυχίου
40%
Επίδοση στα γνωστ.αντ. ΔΠΜΣ
30%
Έτη συναφής επαγ/κής εμπειρίας
10%
Προφορική συνέντευξη
20%
Σύνολο
100%
Με βάση τα παραπάνω κριτήρια, η Επιτροπή Αξιολόγησης καταρτίζει τον πίνακα αξιολόγησης των φοιτη-
τών και τον καταθέτει στην Ε.Π.Σ. για λήψη απόφασης.
Ο πίνακας περιλαμβάνει το σύνολο των υποψηφίων που
έχουν υποβάλλει αποδεκτή αίτηση.
Οι επιτυχόντες θα πρέπει να εγγραφούν στη Γραμματεία του Δ.Π.Μ.Σ. εντός τριάντα (30) ημερών από την
απόφαση της Συνέλευσης. Σε περίπτωση μη εγγραφής
ενός ή περισσοτέρων φοιτητών, θα κληθούν να εγγραφούν στο Δ.Π.Μ.Σ. οι επιλαχόντες (αν υπάρχουν), με
βάση τη σειρά τους στον εγκεκριμένο αξιολογικό πίνακα.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισάγο-
νται οι ισοβαθμήσαντες υποψήφιοι, σε ποσοστό που δεν
υπερβαίνει το 10% του ανώτατου αριθμού εισακτέων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1157/19.02.2024
10. Άρθρο
Διάρκεια φοίτησης
Η χρονική διάρκεια φοίτησης στο Δ.Π.Μ.Σ. που οδηγεί στη λήψη Διπλώματος Μεταπτυχιακών Σπουδών (Δ.Μ.Σ.)
ορίζεται σε τέσσερα (4) ακαδημαϊκά εξάμηνα. Συγκεκριμένα:
1. Πρόγραμμα πλήρους φοίτησης: Η φοίτηση διαρκεί 4 ακαδημαϊκά εξάμηνα.
2. Πρόγραμμα μερικής φοίτησης: Η φοίτηση διαρκεί 6 ακαδημαϊκά εξάμηνα.
Ο μεταπτυχιακός φοιτητής με αίτησή του μπορεί να ζητήσει παράταση σπουδών και μόνο για σοβαρούς λόγους,
η οποία δεν δύναται να υπερβεί τον αριθμό εξαμήνων της κανονικής φοίτησης του Δ.Π.Μ.Σ. Αδικαιολόγητη, μη ολοκλήρωση των σπουδών πέραν αυτού του χρονοδιαγράμματος οδηγεί σε ερώτημα διαγραφής του μεταπτυχιακού
φοιτητή από το Δ.Π.Μ.Σ., το οποίο επιλαμβάνεται η Σ.Ε. και αποφασίζει το αρμόδιο όργανο.
Ο μεταπτυχιακός φοιτητής με αίτησή του μπορεί να ζητήσει αιτιολογημένα αναστολή φοίτησης. Τα εξάμηνα αναστολής της φοιτητικής ιδιότητας δεν προσμετρούνται στην προβλεπόμενη ανώτατη διάρκεια κανονικής φοίτησης.
11. Άρθρο
Πρόγραμμα σπουδών
Το Δ.Π.Μ.Σ. ξεκινά το χειμερινό εξάμηνο εκάστου ακαδημαϊκού έτους. Για την απόκτηση του Διπλώματος Μεταπτυχιακών Σπουδών (Δ.Μ.Σ.) απαιτούνται συνολικά εκατόν είκοσι (120) πιστωτικές μονάδες (ECTS). H επιτυχής
παρακολούθηση δεκαπέντε (15) μαθημάτων και η επιτυχής εκπόνηση της Διπλωματικής Μεταπτυχιακής Εργασίας
είναι απαραίτητες προϋποθέσεις για την απόκτηση του Δ.Μ.Σ. Σε κάθε μάθημα αντιστοιχεί συγκεκριμένος αριθμός
πιστωτικών μονάδων. Η σειρά παρακολούθησης των μαθημάτων από τους φοιτητές είναι αυτή που αναγράφεται
στο πρόγραμμα σπουδών και συνοψίζεται στον παρακάτω πίνακα, που καταγράφει ανά ακαδημαϊκό εξάμηνο τον
τίτλο του μαθήματος και τις πιστωτικές μονάδες που αντιστοιχούν σε αυτό.
Α/Α
ΤΙΤΛΟΣ ΜΑΘΗΜΑΤΟΣ
Ακαδημαϊκό
εξάμηνο
Ώρες/εβδ.
ΠΙΣΤΩΤΙΚΕΣ
ΜΟΝΑΔΕΣ
(ects)
Χρηματοοικονομική Λογιστική
Α
Στατιστικές και Οικονομετρικές Μέθοδοι
Α
Διοικητική Οικονομική
Α
Χρηματοοικονομική Ανάλυση
Α
Ειδικά Θέματα Εταιρικού Δίκαιου
Α
Διεθνή Πρότυπα Χρηματοοικονομικής Αναφοράς Ι
Β
Ελεγκτική και Εσωτερικός Έλεγχος
Β
Σύγχρονα Θέματα Μακροοικονομικής Ανάλυσης
και Διεθνούς Χρηματοοικονομικής Διοίκησης
Β
Χρηματοοικονομική Διοίκηση
Β
Διοικητική Λογιστική για Λήψη Αποφάσεων
Β
Διεθνή Πρότυπα Χρηματοοικονομικής Αναφοράς ΙΙ
Γ
Διεθνή Πρότυπα Ελέγχου
Γ
Φορολογική Λογιστική
Γ
Σύγχρονα Θέματα Χρηματοοικονομικής Λογιστικής
Γ
Λογιστικά Πληροφοριακά Συστήματα
Γ
Εκπόνηση και συγγραφή Διπλωματικής Μεταπτυχιακής
Εργασίας
Δ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ
Το αναλυτικό περίγραμμα κάθε μαθήματος αναρτάται στον ιστότοπο του Δ.Π.Μ.Σ. Το συνοπτικό περιεχόμενο
των μαθημάτων έχει ως εξής:
Χρηματοοικονομική Λογιστική
Το μάθημα περιλαμβάνει την παρουσίαση των αρχών και μεθόδων της Λογιστικής Επιστήμης καθώς και η
ανάπτυξη του θεσμικού πλαισίου που διέπει τη λογιστική λειτουργία και παρακολούθηση. Τα προαναφερθέντα
θέματα συνοδεύονται από παραδείγματα, πρακτικές εφαρμογές και μελέτες περιπτώσεων (case studies). Σκοπός
του μαθήματος είναι η απόκτηση ικανότητας για: 1) Κατανόηση θεωρητικού πλαισίου της Χρηματοοικονομικής Λογιστικής. 2) Κατανόηση του λογιστικού κυκλώματος. 3) Προσδιορισμό του αποτελέσματος της χρήσης.
4) Κατάρτιση των λογιστικών καταστάσεων. 5) Κατανόηση λογιστικών προβλημάτων των οντοτήτων (εταιρειών).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1157/19.02.2024
Στατιστικές και Οικονομετρικές Μέθοδοι
Το μάθημα περιλαμβάνει την παρουσίαση βασικών αρχών και μεθόδων της Στατιστικής και της Οικονομετρίας
με πρακτικές εφαρμογές ώστε να μπορεί ο φοιτητής να: 1)να περιγράφουν να συνδυάζουν ή να αναγνωρίζουν
τις αξιόπιστες πηγές στατιστικών δεδομένων, τα στατιστικά δεδομένα χρονοσειρών, διαστρωματικά, ομαδοποιημένα ή panel και τις βασικές στατιστικές συναρτήσεις περιγραφής μονομεταβλητών ή πολυμεταβλητών
πληθυσμών, 2)να διακρίνουν, να εξηγούν ή να υπολογίζουν και να ταξινομούν, εναλλακτικά υποδείγματα προς
επιλογή για την διερεύνηση του προβλήματος για το οποίο ενδιαφέρονται,τους κύριους προσδιοριστικούς
παράγοντες οικονομικών φαινομένων και τον βαθμό αξιοπιστίας των προβλέψεών τους από τις κατάλληλες
οικονομετρικές εκτιμήσεις, 3)να αναλύουν, να συνθέτουν και τελικώς να διατυπώνουν αξιολογικές κρίσεις, για
επιχειρησιακά προβλήματα, και για την παραγωγικότητα, αποτελεσματικότητα και αποδοτικότητα των επιχειρήσεων που δραστηριοποιούνται.
Διοικητική Οικονομική
Το μάθημα περιλαμβάνει την παρουσίαση θέματα σχετικά με την Μεθοδολογία Οικονομικής Ανάλυσης, την Ανάλυση Ζήτησης και Πολιτικές Τιμολόγησης, την Θεωρία Παραγωγής και Κόστους, τον Τέλειο
Ανταγωνισμός, το Μονοπώλιο, Μονοπωλιακός Ανταγωνισμός, Ολιγοπώλιο και την Αβεβαιότητα και Λήψη
Αποφάσεων. Σκοπός του μαθήματος είναι οι φοιτητές να: 1) Γνωρίζουν οικονομικές έννοιες και μεθόδους
που έχουν εφαρμογές στη διοίκηση, 2)Συνδυάζουν την οικονομική θεωρία με τεχνικές λήψης αποφάσεων, 3) Χρησιμοποιούν οικονομικά υποδείγματα στην ανάλυση θεμάτων διοίκησης, 4) Κατανοούν το
επιχειρηματικό περιβάλλον μέσω της ανάλυσης διάρθρωσης της αγοράς και 5) Συνεκτιμούν τις συνθήκες
αβεβαιότητας στη λήψη αποφάσεων.
Χρηματοοικονομική Ανάλυση
Το μάθημα περιλαμβάνει την παρουσίαση θέματα σχετικά σχετικά με τα αποτίμηση αξιογράφων, με την
ανάλυση και διαχείριση χαρτοφυλακίου και τα παράγωγα προϊόντα. Μετά την ολοκλήρωση του μαθήματος
οι φοιτητές θα έχουν αποκτήσει επάρκεια γνώσεων και δεξιοτήτων, έτσι ώστε να αναγνωρίζουν επιτυχώς τη
σύγχρονη λειτουργία της χρηματοοικονομικής αγοράς και των προϊόντων της. Θα μπορούν επομένως να
λειτουργήσουν υπεύθυνα και αυτόνομα ως χρηματοοικονομικοί αναλυτές και διαχειριστές κινδύνου σε Χρηματιστήρια Αξιών και Παραγώγων.
Ειδικά Θέματα Εταιρικού Δίκαιου
Η ύλη του μαθήματος, είναι προσανατολισμένη στις ανάγκες και προτεραιότητες των φοιτητών του ΜΠΣ στη
Λογιστική και Ελεγκτική. Δίδεται έμφαση στην παρουσίαση, μελέτη και εξέταση της επίκαιρης νομοθεσίας και
νομολογίας, όπως αυτές έχουν διαμορφωθεί κατά την περίοδο της οικονομικής κρίσης που διανύουμε. Νεοπαγείς θεσμοί όπως π.χ. η Ιδιωτική Κεφαλαιουχική εταιρία, αποτελούν επίσης αντικείμενο ιδιαίτερης ενασχόλησης.
Σκοπός του μαθήματος είναι έχουν γνώση όλων των επιμέρους εμπορικών εταιριών, θεμελιωδών εννοιών του
εταιρικού δικαίου και σύγχρονων μορφών συμβάσεων του ιδιωτικού δικαίου και να κατανοήσει και εμβαθύνει
σε έννοιες της νομικής επιστήμης που έχουν σχέση με τη Λογιστική και Ελεγκτική,
Διεθνή Πρότυπα Χρηματοοικονομικής Αναφοράς Ι
Το περιεχόμενο του μαθήματος είναι η ανάλυση των βασικών Διεθνών Προτύπων Χρηματοοικονομικής
Αναφοράς και η περιγραφή των απαιτούμενων λογιστικών διατάξεων για την εφαρμογή τους. Τα προαναφερθέντα θέματα συνοδεύονται από πρακτικές εφαρμογές και μελέτες περιπτώσεων (case studies). Σκοπός του
μαθήματος είναι ο φοιτητής να αποκτήσει ικανότητες για: 1) Κατανόηση του πλαισίου που διέπει τα Διεθνή
Πρότυπα Χρηματοοικονομικής Αναφοράς, 2)Κατανόηση των Διεθνών Λογιστικών Προτύπων, 3) Κατανόηση
των Διεθνών Προτύπων Χρηματοοικονομικής Αναφοράς και 4) Κατάρτιση Λογιστικών Καταστάσεων βάσει
ΔΛΠ και ΔΠΧΑ
Ελεγκτική και Εσωτερικός Έλεγχος
Το περιεχόμενο του μαθήματος είναι να παρέχει γνώσεις πάνω σε ελεγκτικά θέματα που αφορούν τον εσωτερικό,
εξωτερικό και φορολογικό έλεγχο που αντιμετωπίζει μια οντότητα. Τα προαναφερθέντα θέματα συνοδεύονται
από πρακτικές εφαρμογές - παραδείγματα και μελέτες περιπτώσεων (case studies). Σκοπός του μαθήματος είναι
ο φοιτητής να αποκτήσει ικανότητες για: 1) Έλεγχο νομικών προσώπων, 2) Ελεγκτικές διαδικασίες και τεκμήρια,
3) Ελεγκτική δειγματοληψία, 4) Έλεγχο διαφορών στοιχείων του ενεργητικού και της κατάστασης αποτελεσμάτων
και 5) Σύνταξη ελεγκτικής πραγματογνωμοσύνης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1157/19.02.2024
Σύγχρονα Θέματα Μακροοικονομικής Ανάλυσης και Διεθνούς Χρηματοοικονομικής Διοίκησης
Το περιεχόμενο του μαθήματος είναι να παρέχει γνώσεις πάνω στο υπόδειγμα συνολικής ζήτησης και συνολικής
προσφοράς IS-LM-AS (ή AD- AS) για τη μελέτη των βραχυχρόνιων διακυμάνσεων και της μακροχρόνιας προσαρμογής, στις Διεθνείς συναλλαγές και αγορά συναλλάγματος, στην οικονομική πολιτική στην ανοικτή οικονομία με
κυμαινόμενες και σταθερές ισοτιμίες (υπόδειγμα Mundell-Fleming) και στο δυναμικό υπόδειγμα βραχυχρόνιων
διακυμάνσεων και μακροχρόνιας προσαρμογής (IS-MP-PC). Οι φοιτητές που συμπληρώνουν επιτυχώς το μάθημα αναμένεται να: 1) Ερμηνεύουν τις βραχυχρόνιες οικονομικές διακυμάνσεις και τη μακροχρόνια προσαρμογή,
2) Κατανοούν τις μεθόδους άσκησης και τις επιπτώσεις της δημοσιονομικής και νομισματικής πολιτικής, 3)Γνωρίζουν τη σημασία των εξωτερικών συναλλαγών και των αγορών συναλλάγματος για τη διαμόρφωση των μα-
κροοικονομικών αποτελεσμάτων, 4)Διακρίνουν μεταξύ εναλλακτικών προσεγγίσεων (σχολών σκέψης) στα μακροοικονομικά θέματα, 5) Αναλύουν τα αποτελέσματα εναλλακτικών μέτρων πολιτικής στις ανοιχτές οικονομίες,
6) Αναγνωρίζουν τη σημασία της δυναμικής ανάλυσης στη διαμόρφωση επιτυχών μακροοικονομικών υποδειγμάτων.
Χρηματοοικονομική Διοίκηση
Το περιεχόμενο του μαθήματος είναι η ανάλυση των σύγχρονων θεωριών, αφενός, στη χρηματοδότηση των επιχειρήσεων, και αφετέρου στη διαχείριση των κινδύνων στους οποίους αυτές εκτίθενται, τόσο εξειδικευμένα και βραχυχρό-
νια, όσο και με βάση το στρατηγικό τους σχέδιο. Στη συνέχεια με βάση τα επιλεγμένα άρθρα που θα παρουσιαστούν
επιδιώκεται η εμβάθυνση σε ειδικότερα θέματα στα οποία οι φοιτητές επιθυμούν να εξειδικευτούν με συλλογικές
ή ατομικές εργασίες που θα υποβάλλουν πριν τη λήξη του διδακτικού εξαμήνου. Στις εργασίες αυτές οι φοιτητές
θα χρησιμοποιήσουν τη διεθνή βιβλιογραφία, τα σχετικά λογισμικά και τις αντίστοιχες βάσεις χρηματοοικονομικών
δεδομένων, διαθέσιμα στα Εργαστήρια του Τμήματος. Συνολικά, μετά την ολοκλήρωση του μαθήματος οι φοιτητές
θα έχουν αποκτήσει επάρκεια γνώσεων και δεξιοτήτων, έτσι ώστε να αναγνωρίζουν επιτυχώς τις σύγχρονες θεωρίες
και πρακτικές της χρηματοδότησης των επιχειρήσεων και των κινδύνων που εκτίθενται. Θα μπορούν επομένως να
λειτουργήσουν υπεύθυνα και αυτόνομα ως χρηματοοικονομικοί αναλυτές και διαχειριστές κινδύνου σε Επιχειρήσεις.
Διοικητική Λογιστική για Λήψη Αποφάσεων
Το μάθημα περιλαμβάνει την παρουσίαση των αρχών και μεθόδων της Διοικητικής Λογιστικής και τη χρήση της λογιστικής πληροφόρησης για την λήψη επιχειρηματικών αποφάσεων και για την άσκηση της διοίκησης και του ελέγχου.
Συγκεκριμένα αναφέρεται στις διακρίσεις του κόστους, στον σχεδιασμό και εφαρμογής των συστημάτων κοστολόγησης,
στις αρχές των μεθόδων κοστολόγησης, στην κατάρτιση, την παρακολούθηση και ανάλυση των προϋπολογισμών
και των αποκλίσεων αυτών καθώς και στην τιμολόγηση και στον πίνακα ισορροπημένης στοχοθέτησης. Σκοπός του
μαθήματος είναι ο φοιτητής να αποκτήσει ικανότητες για: 1) Προσδιορισμό και ανάλυση κόστους λειτουργίας της επιχείρησης, 2) Σχεδιασμό Κοστολογικών Συστημάτων, 3)Χρήση κοστολογικών πληροφοριών για τη λήψη αποφάσεων,
4)Κατάρτιση και παρακολούθηση προϋπολογισμών και 5) Σύγχρονα εργαλεία Διοικητικής Λογιστικής.
Διεθνή Πρότυπα Χρηματοοικονομικής Αναφοράς ΙΙ
Το μάθημα περιλαμβάνει την παρουσίαση και ανάλυση ειδικών θεμάτων των Διεθνών Προτύπων Χρηματοοικονομικής Αναφοράς και η περιγραφή των απαιτούμενων λογιστικών διατάξεων για την εφαρμογή τους. Τα
προαναφερθέντα θέματα συνοδεύονται από πρακτικές εφαρμογές και μελέτες περιπτώσεων (case studies).
Σκοπός του μαθήματος είναι ο φοιτητής να αποκτήσει ικανότητες για: 1) Κατανόηση των Διεθνών Λογιστικών
Πρότυπων, 2) Κατανόηση των Διεθνών Προτύπων Χρηματοοικονομικής Αναφοράς και 3) Κατάρτιση Λογιστικών
Καταστάσεων βάσει ΔΛΠ και ΔΠΧΑ
Διεθνή Πρότυπα Ελέγχου
Ο σκοπός του μαθήματος, το οποίο αποτελεί συνέχεια του μαθήματος ΕΛΕΓΚΤΙΚΗ Ι, στόχο έχει να παρέχει σε ανώτερο
και εξειδικευμένο επίπεδο γνώσεις πάνω σε ελεγκτικά ζητήματα που αφορούν τον εσωτερικό, εξωτερικό και φορολογικό
έλεγχο που αντιμετωπίζει μια επιχείρηση. Παράλληλα, παρουσιάζονται διεξοδικά οι σύγχρονες τάσεις και τα Ελληνικά
και Διεθνή Πρότυπα Ελέγχου στη διαμόρφωση των πορισμάτων ελέγχου, οι εξειδικευμένοι έλεγχοι και τα διεθνή
πρότυπα ελέγχου στην ελεγκτική του ιδιωτικού και του δημόσιου τομέα. Τα προαναφερθέντα θέματα συνοδεύονται
από πρακτικές εφαρμογές και μελέτες περιπτώσεων (casestudies).Με βάση τα παραπάνω με την επιτυχή ολοκλήρωση
του μαθήματος οι φοιτητές θα αποκτήσουν: Γνώσεις με τις οποίες θα είναι σε θέση να κατανοήσουν θέματα σχετικά με
τις εφαρμογές των Προτύπων στις διαδικασίες ελέγχου των λογιστικών καταστάσεων και των διαδικασιών σύνταξής
τους καθώς και θεμάτων ελέγχου των λογιστικών εγγραφών και των διαδικασιών τήρησης των λογιστικών βιβλίων
και ελέγχου προσδιορισμού των φόρων. Δεξιότητες σχετικές με την ερμηνεία, ανάλυση και εφαρμογή των Ελεγκτικών
Προτύπων στη σύνταξη αναφορών ελέγχου των λογιστικών καταστάσεων και των λογιστικών διαδικασιών σχετικές με
τον εξωτερικό και εσωτερικό έλεγχο των οικονομικών μονάδων. Αποτέλεσμα των πιο πάνω γνώσεων και δεξιοτήτων θα
είναι η ανάπτυξη ικανοτήτων για σύνταξη προγραμμάτων ελέγχων σχετικών με τις λογιστικές διαδικασίες και όχι μόνον.
Θα έχουν την ικανότητα προσδιορισμού τεχνικών και διαδικασιών οι οποίες ορίζονται από τα Ελεγκτικά Πρότυπα και
οι οποίες εφαρμοζόμενες στις επιχειρήσεις θα αποτρέπουν το οικονομικό έγκλημα και την απάτη και παράλληλα θα
προσδιορίζουν το φορολογητέο έσοδο σύμφωνα με τις ισχύουσες φορολογικές διατάξεις.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1157/19.02.2024
Φορολογική Λογιστική
Σκοπός του μαθήματος είναι να μεταδώσει στους μεταπτυχιακούς φοιτητές τις αρχές της φορολογικής συνείδησης και φορολογικής ηθικής, τις δομές και διαδικασίες της φορολογικής νομοθεσίας και να διδάξει τα κατάλληλα
εργαλεία ανάλυσης υπολογισμού των φόρων, να ερμηνεύσει και να αναλύσει τις μεθόδους και τεχνικές προσδιορισμού των φορολογητέων κερδών με τελικό στόχο, οι διοικητές των οικονομικών μονάδων (μάνατζερ) να είναι σε
θέση να χρησιμοποιήσουν τις πληροφορίες των φόρων για χάραξη της μελλοντικής στρατηγικής της επιχείρησης.
Ο πτυχιούχος από το μάθημα αυτό θα αποκτήσει ικανότητες για:1) Εφαρμογή φορολογικής πολιτικής, 2) Φορολογική συνείδηση, 3) Οικονομική Διαχείριση, 4) Αναζήτηση, ανάλυση και σύνθεση δεδομένων και πληροφοριών,
5) Αυτόνομη εργασία, 6) Ομαδική εργασία, 7)Τυποποίηση των εργασιακών δραστηριοτήτων, 8) Άσκηση κριτικής
και αυτοκριτικής και 9) Προαγωγή της ελεύθερης, δημιουργικής και επαγωγικής σκέψης.
Σύγχρονα Θέματα Χρηματοοικονομικής Λογιστικής
Στο μάθημα αυτό παρουσιάζονται εξειδικευμένα θέματα τα οποία έχουν ειδικά χαρακτηριστικά και αυτά παρουσιάζονται στις ακόλουθες θεματικές ενότητες:
1) Ενοποιημένες Οικονομικές Καταστάσεις,
2) Κατάσταση Ταμιακών Ροών,
3) Λογιστική Δημόσιου Τομέα,
4) Υπεράκτιες εταιρίες,
5) Ομολογιακά δάνεια,
6) Ενδοομιλικές συναλλαγές
Με το μάθημα αυτό ο φοιτητής θα αποκτήσει ειδικές δεξιότητες για χειρισμό διαφόρων θεμάτων της λογιστικής, και θα αποκτήσεις ικανότητες εφαρμογής των αρχών και εννοιών της λογιστικής στις ποικίλες μορφές των
οικονομικών μονάδων.
Λογιστικά Πληροφοριακά Συστήματα
Το μάθημα αποσκοπεί στο να κατανοήσει ο φοιτητής το νέο επιχειρηματικό περιβάλλον, το οποίο διαμορφώνεται
από τις τεχνολογίες πληροφορικής, και πως αυτό επηρεάζει τη λογιστική και ελεγκτική λειτουργία των επιχειρήσεων. Επίσης, τη φιλοσοφία και την έννοια του σχεδιασμού των επιχειρησιακών πόρων μέσω της σχετικής τεχνο-
λογίας ώστε να καταστεί ικανός να εφαρμόζει τις γνώσεις ERP που θα αποκτήσει σε πραγματικό επιχειρηματικό
περιβάλλον με σκοπό την επιλογή, εγκατάσταση και αξιολόγηση των σύγχρονων πληροφοριακών λογιστικών
συστημάτων και των συστημάτων ERP ειδικότερα. Στόχοι του μαθήματος είναι ο φοιτητής να: 1) κατανοήσει
τις νέες τεχνολογίες πληροφορικής και την έννοια των λογιστικών πληροφοριακών συστημάτων (Αccounting
Information Systems-AIS), 2) κατανοήσει την έννοια των ολοκληρωμένων επιχειρησιακών διαδικασιών (integrated
business processes) σε σχέση με τις επιχειρηματικές λειτουργίες, 3) αποκτήσει γνώσεις σχετικά με την ανάλυση
αναγκών, το σχεδιασμό των επιχειρηματικών πόρων και την τεχνολογία των συστημάτων ERP, 4) γνωρίζει πώς
θα υλοποιήσει και αξιολογήσει συστήματα ERP στις επιχειρήσεις, 5) γνωρίζει τη λειτουργία και το βασικό χειρισμό συστημάτων ERP και ειδικότερα του SAP ERP και 6) γνωρίζει τη διαδικασία διεκπεραίωσης ολοκληρωμένων
διαδικασιών σε περιβάλλον ERP.
Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μάθημα στο
πρόγραμμα σπουδών και η οποία εκφράζεται με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος αποτελεί ταυτόχρονα και τον συντελεστή βαρύτητας αυτού του μαθήματος.
Ο υπολογισμός αυτός εκφράζεται με τον ακόλουθο μαθηματικό τύπο:
Βαθμός Διπλώματος = (Βαθμός Μαθήματος1 x ECTS Μαθήματος1 + Βαθμός Μαθήματος2 x ECTS Μαθήματος2 +
….+ Βαθμός Μαθήματος Ν x ECTS Μαθήματος Ν)/Συνολικός Αριθμός ECTS, όπου Ν ο αριθμός των απαιτούμενων
μαθημάτων ή εκπαιδευτικών δραστηριοτήτων για τη λήψη του Διπλώματος. Ως μάθημα λογίζεται και η Μεταπτυχιακή Διπλωματική Εργασία που είναι υποχρεωτική για την ολοκλήρωση των σπουδών.
12. Άρθρο
Μεταπτυχιακές Διπλωματικές Εργασίες
Δικαίωμα επίβλεψης διπλωματικών εργασιών έχουν οι κατωτέρω διδάσκοντες υπό την προϋπόθεση ότι είναι
κάτοχοι διδακτορικού διπλώματος:
α) Μέλη Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΛΜΕΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το Δ.Π.Μ.Σ.
έχει τέλη φοίτησης,
β) ομότιμοι Καθηγητές ή αφυπηρετήσαντα μέλη Δ.Ε.Π. του Τμήματος ή άλλων Τμημάτων του ΕΛΜΕΠΑ ή άλλου Α.Ε.Ι.,
γ) συνεργαζόμενοι καθηγητές,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1157/19.02.2024
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση του αρμοδίου οργάνου του Δ.Π.Μ.Σ.
δύναται να ανατίθεται η επίβλεψη διπλωματικών εργασιών και σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. του
Τμήματος, που δεν έχουν αναλάβει διδακτικό έργο στο
Δ.Π.Μ.Σ. Απαραίτητη προϋπόθεση είναι η συνάφεια του
γνωστικού αντικειμένου ή του επιστημονικού έργου ή
του αντικειμένου της διατριβής των εν λόγω μελών του
τμήματος με το αντικείμενο του Δ.Π.Μ.Σ.
13. Άρθρο
Εξετάσεις και αξιολόγηση μεταπτυχιακών
φοιτητών/τριων
Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και το
εαρινό, έκαστο εκ των οποίων περιλαμβάνει δεκατρείς
(13) εβδομάδες διδασκαλίας. Τα μαθήματα του χειμερινού
και εαρινού εξαμήνου εξετάζονται κατά τις περιόδους που
ορίζει το ακαδημαϊκό ημερολόγιο καθώς και κατά την
επαναληπτική περίοδο του Σεπτεμβρίου. Σε περίπτωση
κωλύματος διεξαγωγής μαθήματος πραγματοποιείται η
αναπλήρωσή του. Η ημερομηνία και η ώρα αναπλήρωσης
αναρτώνται στην ηλεκτρονική πλατφόρμα εκπαίδευσης
και ενημερώνεται η Γραμματεία του Δ.Π.Μ.Σ.
Η αξιολόγηση των μεταπτυχιακών φοιτητών και η
επίδοσή τους στα μαθήματα που υποχρεούνται να παρακολουθήσουν στο πλαίσιο του Δ.Π.Μ.Σ. πραγματοποι-
είται στο τέλος κάθε εξαμήνου με γραπτές ή προφορικές
εξετάσεις ή/και με εκπόνηση εργασιών καθ’ όλη τη διάρκεια του εξαμήνου. Ο τρόπος αξιολόγησης ορίζεται
από τον διδάσκοντα του κάθε μαθήματος, καταγράφεται
στο εγκεκριμένο περίγραμμα του μαθήματος και δεν
μεταβάλλεται. Η βαθμολόγηση γίνεται στην κλίμακα
0-10 και ο ελάχιστος προβιβάσιμος βαθμός είναι το έξι
(6). Η βαθμολογία των μαθημάτων αναρτάται στο πληροφοριακό σύστημα εντός 15 ημερών από τη λήξη της
εξεταστικής περιόδου.
14. Άρθρο
Εγγραφή και δηλώσεις μαθημάτων
Η φοιτητική ιδιότητα αποκτάται με την εγγραφή του
φοιτητή στο Δ.Π.Μ.Σ. Οι εγγραφές γίνονται σε διάστημα που ορίζεται από την Γραμματεία του Δ.Π.Μ.Σ. για
κάθε ακαδημαϊκό έτος. Όλοι οι φοιτητές υποχρεούνται
να αποδέχονται πλήρως τις διατάξεις του παρόντος κανονισμού μεταπτυχιακών σπουδών.
Σε κάθε ακαδημαϊκό εξάμηνο, η δήλωση των μαθημάτων που θα παρακολουθήσει και θα εξεταστεί ο
κάθε φοιτητής γίνεται αποκλειστικά σε ημερομηνίες που
ανακοινώνει η γραμματεία του Δ.Π.Μ.Σ. Απορρίπτονται
αιτήσεις δηλώσεων που υποβάλλονται εκτός των ημερομηνιών αυτών. Στο Δ.Π.Μ.Σ. «Λογιστική και Ελεγκτική»
οι φοιτητές πρέπει να δηλώσουν και να παρακολουθήσουν όλα τα μαθήματα του προγράμματος σπουδών
στο εξάμηνο που προβλέπεται και δεν μπορεί να γίνει
καμία κατοχύρωση μαθημάτων που έχουν παρακολουθήσει επιτυχώς σε άλλες σπουδές τους, προπτυχιακές,
μεταπτυχιακές, ή διδακτορικές.
15. Άρθρο
Δικαιώματα και υποχρεώσεις φοιτητών
Οι μεταπτυχιακοί φοιτητές έχουν όλα τα δικαιώματα
και τις παροχές που προβλέπονται και για τους φοιτητές
του πρώτου κύκλου σπουδών με τις ίδιες προϋποθέσεις
και κριτήρια που ορίζει το Πανεπιστήμιο, εκτός του δικαιώματος παροχής δωρεάν διδακτικών συγγραμμάτων.
Οι υποψήφιοι μεταπτυχιακοί φοιτητές πρέπει να είναι
ενήμεροι για τον παρόντα Κανονισμό πριν την εγγραφή
τους. Οι μεταπτυχιακοί φοιτητές έχουν τις παρακάτω
υποχρεώσεις:
- Να παρακολουθούν τα προσφερόμενα μαθήματα,
- να συμμετέχουν σε ημερίδες και άλλες επιστημονικές
εκδηλώσεις με θέματα συναφή με το αντικείμενο του
Δ.Π.Μ.Σ.,
- να υποβάλλουν εντός των προβλεπόμενων προθεσμιών τις εργασίες τους,
- να προσέρχονται στις εξετάσεις των μαθημάτων,
- να παρέχουν επικουρικό διδακτικό έργο σε προγράμματα σπουδών πρώτου κύκλου έως έξι (6) ώρες
ανά εβδομάδα,
- να συμμετέχουν στη διαδικασία αξιολόγησης του
προγράμματος,
- να ολοκληρώσουν με επιτυχία την Διπλωματική τους
Εργασία,
- να έχουν τακτοποιήσει όλες τις οικονομικές τους υποχρεώσεις, καθώς και όποια άλλη υποχρέωση προς το
Ίδρυμα, πριν από την ορκωμοσία. Σε αντίθετη περίπτωση, δεν θα έχουν δικαίωμα να παραλάβουν το Δίπλωμα
Μεταπτυχιακών Σπουδών ή άλλο σχετικό έγγραφο,
- να τηρούν τον παρόντα Κανονισμό Μεταπτυχιακών
Σπουδών, τις αποφάσεις των οργάνων του Δ.Π.Μ.Σ., του
Τμήματος και του Πανεπιστημίου,
- να σέβονται και να τηρούν τους κανόνες της ακαδημαϊκής δεοντολογίας και της έρευνας.
Ως επικουρικό διδακτικό έργο ορίζεται η επικουρία
των μελών Διδακτικού Ερευνητικού Προσωπικού (Δ.Ε.Π.)
κατά την άσκηση του διδακτικού τους έργου, η άσκηση
των φοιτητών, η διεξαγωγή φροντιστηρίων, εργαστηριακών ασκήσεων, η εποπτεία εξετάσεων και η διόρθωση
ασκήσεων.
1. Υποτροφίες
Η Επιτροπή Προγράμματος Σπουδών του Δ.Π.Μ.Σ.
δύναται να χορηγεί υποτροφίες αριστείας και ανταποδοτικές υποτροφίες προς τους μεταπτυχιακούς φοιτητές
του Τμήματος. Οι υποτροφίες αριστείας και βραβεία χορηγούνται με κριτήριο την επίδοση τους στις σπουδές
και την ατομική ή την οικογενειακή οικονομική τους κατάσταση. Οι ανταποδοτικές υποτροφίες χορηγούνται
σε μεταπτυχιακούς φοιτητές με την υποχρέωση υποστήριξης της εκπαιδευτικής διαδικασίας και παροχής
επικουρικού διδακτικού έργου. Το κόστος των υποτροφιών δύναται να βαρύνει τον προϋπολογισμό έργων/
προγραμμάτων τα οποία χρηματοδοτούνται από ιδιωΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1157/19.02.2024
τικούς, διεθνείς και ίδιους πόρους του ΕΛΚΕ του Πανεπιστημίου, καθώς και συγχρηματοδοτούμενων έργων του
Εταιρικού Συμφώνου για το Πλαίσιο Ανάπτυξης (ΕΣΠΑ).
Κάθε είδους υποτροφίες, χρηματικά βραβεία και ανταποδοτικές υποτροφίες που χορηγούνται στο πλαίσιο
του παρόντος, δεν υπόκεινται σε οποιονδήποτε φόρο,
κράτηση, ασφαλιστική εισφορά και ειδική εισφορά αλληλεγγύης του άρθρου 43Α του Κώδικα Φορολογίας
Εισοδήματος (ν. 4172/2013, Α’ 167). Κατά την πληρωμή
δαπανών υποτροφιών και χρηματικών βραβείων δεν
απαιτείται η προσκόμιση φορολογικής και ασφαλιστικής
ενημερότητας του δικαιούχου.
2. Υποτροφίες αριστείας
Το Δ.Π.Μ.Σ. δύναται να χορηγεί έως τρεις (3) υποτροφίες. Υποψηφιότητα για υποτροφίες αριστείας μπορούν
να καταθέσουν οι μεταπτυχιακοί φοιτητές που έχουν
ολοκληρώσει επιτυχώς, τουλάχιστον, το 50% των πιστωτικών μονάδων του Δ.Π.Μ.Σ. και δεν έχουν υπερβεί την
κανονική διάρκεια φοίτησης. Οι υποψήφιοι δεν πρέπει
να κατέχουν έμμισθη θέση στον δημόσιο ή τον ιδιωτικό
τομέα ούτε να λαμβάνουν υποτροφία από άλλο φορέα
για το συγκεκριμένο χρονικό διάστημα, ενώ ο ίδιος
φοιτητής δύναται να λάβει μόνο μια φορά υποτροφία
αριστείας. Κριτήρια αποτελούν η βαθμολογική επίδοση
στα μαθήματα, η επιτυχής ολοκλήρωση όλων των μαθημάτων σύμφωνα με το πρόγραμμα σπουδών και το
ατομικό ή οικογενειακό εισόδημα. Σε περίπτωση, ιδίου
εισοδήματος πραγματοποιείται ηλεκτρονική κλήρωση
από τον Διευθυντή του Δ.Π.Μ.Σ. παρουσία της Ε.Π.Σ.
και των ενδιαφερομένων. Σε περίπτωση που φοιτητής
παραιτηθεί του δικαιώματος της υποτροφίας, αυτή παρέχεται στον επόμενο στη σειρά κατάταξης.
Διαδικασία:
Το αρμόδιο όργανο προχωρεί σε πρόσκληση για την
υποβολή υποψηφιοτήτων για τις υποτροφίες αριστείας
ή τα χρηματικά βραβεία. Η πρόσκληση περιλαμβάνει τα
στοιχεία του Δ.Π.Μ.Σ, τα κριτήρια, τα δικαιολογητικά, την
προθεσμία υποβολής υποψηφιοτήτων και τα στοιχεία
επικοινωνίας με τη Γραμματεία του προγράμματος. Οι
φοιτητές, μετά την πρόσκληση, υποβάλλουν ηλεκτρονικά αίτηση στη Γραμματεία του Τμήματος που έχει τη
διοικητική υποστήριξη του Δ.Π.Μ.Σ. με τα απαραίτητα
δικαιολογητικά. Η Επιτροπή Προγράμματος Σπουδών
εξετάζει τις υποψηφιότητες, καταρτίζει πίνακα των υποψηφίων κατά φθίνουσα σειρά κατάταξης και αποφασίζει
σχετικά ανάλογα με το διαθέσιμο αριθμό υποτροφιών ή
χρηματικών βραβείων.
3. Ανταποδοτικές υποτροφίες
Η Επιτροπή Προγράμματος Σπουδών δύναται να
χορηγεί έως τρεις (3) ανταποδοτικές υποτροφίες σε
μεταπτυχιακούς φοιτητές για τη διεξαγωγή επικουρικού διδακτικού έργου σε προγράμματα προπτυχιακών
σπουδών ανάλογα με τους διαθέσιμους πόρους. Για τη
χορήγηση ανταποδοτικών υποτροφιών ακολουθείται
η διαδικασία για τη χορήγηση υποτροφιών αριστείας
έπειτα από απόφαση της Ε.Π.Σ.
4. Οι φοιτητές μπορούν να συμμετέχουν στο πρόγραμμα κινητικότητας ERASMUS κατά την κείμενη νομοθεσία
και τον κανονισμό του Πανεπιστημίου. Στην περίπτωση
αυτή ο μέγιστος αριθμός πιστωτικών μονάδων ECTS που
μπορούν να αναγνωρίσουν, από μαθήματα τα οποία παρακολούθησαν και εξετάστηκαν επιτυχώς στο ίδρυμα
της αλλοδαπής, ανέρχεται σε τριάντα (30).
5. Παροχή έργου
Με αιτιολογημένη απόφαση του αρμόδιου οργάνου
του Προγράμματος Μεταπτυχιακών Σπουδών, φοιτητές
του Δ.Π.Μ.Σ. δύναται να απαλλάσσονται, εν όλω ή εν μέρει, από την υποχρέωση καταβολής διδάκτρων, υπό την
προϋπόθεση παροχής έργου προς το πρόγραμμα ή το
Πανεπιστήμιο. Λεπτομέρειες σχετικά με την εφαρμογή
της παρούσας δύνανται να προβλέπονται στον Κανονισμό Λειτουργίας του οικείου προγράμματος.
6. Το Γραφείο Διασύνδεσης του ΕΛΜΕΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης.
Επιπλέον, προϋπόθεση για τη λήψη του τίτλου σπουδών αποτελεί και η παράδοση του δωματίου της Φοιτη-
τικής Εστίας, σε περίπτωση που ήταν δικαιούχοι, καθώς
και η επιστροφή όλου του υλικού που έχουν δανειστεί
από τη Βιβλιοθήκη του Πανεπιστημίου.
16. Άρθρο
Καθήκοντα Διδασκόντων
Οι διδάσκοντες του Δ.Π.Μ.Σ. θα πρέπει:
- Να επεκτείνουν τις γνωστικές τους ικανότητες εντός
του ευρύτερου πλαισίου του επιστημονικού πεδίου ώστε
να είναι σε θέση να προσφέρουν στους φοιτητές διεπιστημονική σύγχρονη γνώση,
- να είναι προσιτοί στους φοιτητές, να συζητούν, να
συνεργάζονται και να συνεισφέρουν με τις γνώσεις και
την εμπειρία τους σε μια επιτυχημένη, ακαδημαϊκή πορεία των φοιτητών,
- να καταρτούν ένα περίγραμμα μαθήματος, που περιλαμβάνει τους στόχους, τα μαθησιακά αποτελέσμα-
τα, βιβλιογραφία, τον τρόπο αξιολόγησης, εκτεταμένο
αναλυτικό πρόγραμμα, έτσι ώστε το διδακτικό υλικό να
καλύπτει πλήρως τις ακαδημαϊκές ανάγκες της εκπαιδευτικής δραστηριότητας,
- να στηρίζουν τη φοιτητοκεντρική μάθηση, να συμμετέχουν σε συζητήσεις σχετικά με τα αποτελέσματα των
εξετάσεων ή των εργασιών με στόχο τη μεγιστοποίηση
της μαθησιακής επιτυχίας,
- να προτείνουν θέματα Μεταπτυχιακών Διπλωματικών Εργασιών, να συνεργάζονται και να βοηθούν τους
φοιτητές κατά την εκπόνηση των Εργασιών.
17. Άρθρο
Δυνατότητα χορήγησης υποτροφιών
Παρέχεται η δυνατότητα χορήγησης υποτροφιών με
κριτήρια αριστείας, καθώς και παροχής ανταποδοτικών
υποτροφιών, σύμφωνα με όσα ορίζει ο Κανονισμός των
Προγραμμάτων Μεταπτυχιακών και Διδακτορικών
Σπουδών του Πανεπιστημίου και η ισχύουσα νομοθεσία.
18. Άρθρο
Τρόπος οργάνωσης εκπαιδευτικής διαδικασίας
Τα μαθήματα του προγράμματος διά ζώσης ή με την
μέθοδο της εξ’ αποστάσεως εκπαίδευσης ή μέσω μεθόΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1157/19.02.2024
δων εκπαίδευσης που υποστηρίζονται από το διαδίκτυο
ή μεθόδων σύγχρονης και ασύγχρονης εξ’ αποστάσεως
εκπαίδευσης ή με οποιονδήποτε συνδυασμό μεθόδων
εκπαίδευσης. Η παρακολούθηση όλων των μαθημάτων
είναι υποχρεωτική. Ο ανώτατος αριθμός απουσιών ανά
μάθημα ορίζεται σε τρεις (3). Στην διδασκαλία μέσω
προηγμένων μεθόδων εκπαίδευσης, μέσω διαδικτύου
(e-learning, μέσω διαδικασιών ανάλυσης, κ.ο.κ.) τα μαθήματα διεξάγονται χρησιμοποιώντας την πλατφόρμα εξ’
αποστάσεως εκπαίδευσης των δύο Ιδρυμάτων. Σε κάθε
περίπτωση, η διδασκαλία μαθημάτων με μέσα σύγχρονης
εξ αποστάσεως εκπαίδευσης δεν υπερβαίνει ποσοστό
μεγαλύτερο του τριάντα πέντε τοις εκατό (35%) του συνολικού προγράμματος. Με απόφαση της Ε.Π.Σ. καθορίζεται
η μέθοδος υλοποίησης ανά εκπαιδευτική δραστηριότητα
του προγράμματος σπουδών του Δ.Π.Μ.Σ.
19. Άρθρο
Υποδομή και χρηματοδότηση του ΔΠΜΣ
1. Για την εύρυθμη λειτουργία του ΔΠΜΣ θα διατεθούν αίθουσες διδασκαλίας και σεμιναρίων, αμφιθέατρα
εξοπλισμένα με οπτικοακουστικά μέσα και εργαστήρια
του Τμήματος Λογιστικής και Χρηματοοικονομικής του
Πανεπιστημίου.
2. Η διοικητική και γραμματειακή υποστήριξη του
Δ.Π.Μ.Σ. δύναται να στελεχώνεται από προσωπικό που
προσλαμβάνεται από το Δ.Π.Μ.Σ. για αυτό το σκοπό, και
βρίσκεται υπό την εποπτεία της Γραμματείας του Τμήματος Λογιστικής και Χρηματοοικονομικής.
3. Η χρηματοδότηση του Δ.Π.Μ.Σ. προέρχεται από τα
τέλη φοίτησης καθώς και από:
α) Δωρεές, παροχές, κληροδοτήματα και κάθε είδους χορηγίες φορέων του δημόσιου τομέα, όπως
οριοθετείται στην περ. α’ της παρ. 1 του άρθρου 14 του
ν. 4270/2014 (Α’ 143), ή του ιδιωτικού τομέα,
β) πόρους από ερευνητικά προγράμματα,
γ) πόρους από προγράμματα της Ευρωπαϊκής Ένωσης
ή άλλων διεθνών οργανισμών,
δ) κάθε άλλη νόμιμη πηγή.
Για τη συμμετοχή τους στο Δ.Π.Μ.Σ. «Λογιστική και
Ελεγκτική» οι μεταπτυχιακοί φοιτητές καταβάλλουν τέλη
φοίτησης που ανέρχονται για το πρόγραμμα πλήρους
φοίτησης στο ποσό των 1.175 ευρώ ανά εξάμηνο, ενώ
για το πρόγραμμα μερικής φοίτησης, τα τέλη φοίτησης
ανά εξάμηνο αντιστοιχούν σε 587,50 ευρώ. Η καταβολή
των τελών φοίτησης πραγματοποιείται τμηματικά, την
πρώτη εβδομάδα κάθε ακαδημαϊκού εξαμήνου.
20. Άρθρο
Αξιολόγηση του προγράμματος
Η εσωτερική και εξωτερική αξιολόγηση του Δ.Π.Μ.Σ.
θα γίνεται σύμφωνα με τις ισχύουσες διατάξεις και τον
Κανονισμό Προγραμμάτων Μεταπτυχιακών και Διδακτορικών Σπουδών του Πανεπιστημίου.
21. Άρθρο
Μεταβατικές διατάξεις
Όσα θέματα δεν ρυθμίζονται από τον παρόντα Κανονισμό Λειτουργίας ή τον Κανονισμό Προγραμμάτων
Μεταπτυχιακών και Διδακτορικών Σπουδών του Πανεπιστημίου θα ρυθμίζονται με αποφάσεις της Επιτροπής
Προγράμματος Σπουδών ή της Συγκλήτου σύμφωνα με
την ισχύουσα νομοθεσία.
Η ισχύς του παρόντος Κανονισμού αρχίζει από την
δημοσίευση στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 9 Φεβρουαρίου 2024
O Πρύτανης κ.α.α.
Ο Αντιπρύτανης Έρευνας και Καινοτομίας
ΑΘΑΝΑΣΙΟΣ ΜΑΛΑΜΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1157/19.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201157.pdf | Tokens: 49431]